Valea Plângerii" - Holocaustul rromilor Film Reporter | 22 noiembrie 2013|10:45 | 3 comentarii Autor: Ioana Turcan Am fost printre cei aproape 20 de norocosi invitati sa vizioneze documentarul Valea Plângerii în avanpremiera la Cinema Marasti din Cluj-Napoca si ma gândeam ca abia astept sa vad ce modificari au fost aduse filmului în urma acestei proiectii-dezbatere Mi-am dat seama ca nu mai pot sa îl vad înca o data, ca a trecut prea putin timp de la prima vizionare si ca nu pot rezista unui subiect atât de puternic încarcat emotional, cu oamenii care îsi spun tremurând povestile si te privesc direct, în asa fel încât nu-i poti evita Aproape 25 000 de rromi au fost deportati în 1942, la comanda maresalului Antonescu, si cei mai multi nu s-au întors niciodata din Transnistria Supravietuitorii masacrului de atunci îsi povestesc anii de groaza, unii pentru prima data, în fata camerei de filmat Daca în Ucraina exista 22 de monumente în memoria deportatilor, în România, se pomeneste extrem de rar despre Holocaustul rromilor Valea Plângerii e unul dintre putinele demersuri ample pe acest subiect M-am gândit sa le iau un interviu celor trei realizatori: Mihai Leaha, Andrei Crisan si Iuliei Hossu (membru al Institutului pentru Studierea Problemelor Minoritatilor Nationale) Pâna la urma, i-am prins pe Andrei si Iulia Bine, nu m-am gândit ca o sa câstige Premiul pentru imagine la Astra Film Festival (imaginea e semnata de Mihai Leaha si Andrei Crisan, iar asistent de imagine a fost Ion Gnatiuc), dar când am aflat, pe lânga faptul ca m-am bucurat foarte tare pentru ei, mi-am dat seama ca am cu ce sa-i "santajez" în caz ca am nevoie de sfaturi în proiectele viitoare Proiect si tema Iulia: În 2012, Institutul pentru Studierea Problemelor Minoritatilor Nationale (ISPMN) a initiat un proiect de cercetare a problemei deportarii romilor în Transnistria, iar în decembrie deja s-a conturat ideea unui film documentar Am considerat ca nu sunt multe filme documentare facute pe tema aceasta si am simtit nevoia sa realizam unul, mai ales pentru ca Institutul nostru se ocupa cu studierea problemelor minoritatilor si, desi exista informatii referitoare la Holocaustul evreilor, stim mai putine despre cel al rromilor Institutul + casa de productie Triba Film Iulia: E foarte simplu Noi suntem Institut de cercetare si nu suntem abilitati sa facem film, chiar daca am putea Noi suntem cercetatori, nu oameni de film, si aveam nevoie de oameni profesionisti ca sa construim o echipa Andrei: Si la Mihai au ajuns niste materiale, interviuri, care au fost trase acum câtiva ani si aveau o calitate îndoielnica Trebuia realizat un material de studiu, scurt, iar Mihai s-a gândit ca poate sa obtina mult mai mult din acest continut Iulia: Eu cu Mihai, ca antropologi, atunci când le-am vizionat, am simtit nevoia sa exploram mai mult acest subiect De aici a început aceasta colaborare între Institut si Triba Film Durata filmarilor Andrei: Primele filmari au fost facute din 28 februarie, pâna în aprilie 2013 Prima data au fost facute interviurile în România (de catre Iulia si Mihai), a urmat o pauza de vreo doua saptamâni si am plecat în Ucraina Material brut Andrei: Jumatate de terra de informatie, dintre care 30 de interviuri (jumatate cu persoane de etnie rroma si jumatate cu ucrainieni) cu media de 40 de minute si foarte multe cadre pe partea de landscape Lipsa arhivei Imagine Andrei: Noi nu am vrut o abordare clasica de film documentar istoric Înainte sa plecam în Ucraina nu stiam la ce sa ne asteptam acolo sau daca o sa gasim pe cineva care sa ne spuna despre deportarea rromilor Am vorbit oricum înainte de a pleca si am stabilit o modalitate de abordare a imaginii si a compozitiei Una dintre ideile pe care le-am sugerat si folosit a fost aceea a cadrelor oarecum îngropate, unde orizontul sa arate doar ca o linie Abordarea poate fi interpretata în diferite forme, dar asa simteam eu ca trebuie compus, camera sa coboare mult spre pamânt Asa am încercat ca toata greutatea marturisirilor sa fie transmisa si prin aceste imagini, iar peisajele sa nu aiba doar functie de cadre de acoperire, cum gasesti în restul documentarelor, ci sa fie încarcate de starea data de marturisirile oamenilor Sau cel putin asta e filmul din capul meu Am încercat sa nu realizam doar cadre frumoase la modul gratuit Lipsa perspectivei calaului Andrei: Am ales sa transpunem pe ecran doar ordinele de executare a misiunilor pentru ca fac apel la limbajul de lemn si demonstreaza atitudinea soldatilor fata de rromi, pe care îi trateaza ca pe animale Vorbesc despre ei doar în cifre si cu mândria ca pot sa transmita îndeplinirea cu succes a ordinului pe care l-au primit Experienta cea mai intensa Iulia: Dupa fiecare interviu, stateam cu Mihai cel putin o ora sa ne revenim Ceea ce se vede pe ecran e a nu stiu câta parte din materialul nostru si cred ca de asta am evitat sa punem si ce e mai intens Andrei: Ca sa nu supraîncarcam, sa nu devina mega-dramatic, desi e oricum dramatic Iulia: Cred ca interviul care m-a marcat cel mai mult este acela cu o femeie, o caldareasa ardeleanca ce suferea de Parkinson În momentul în care ceea ce povestea era foarte intens, tremura foarte tare Noi, initial, nu voiam sa facem interviu cu ea când am vazut cât e de fragila, dar ea si-a dorit foarte mult sa vorbeasca cu noi si trebuia sa o oprim la fiecare 3-5 minute Cred ca cel mai tare m-am speriat când, la un moment dat, a început sa tremure foarte tare din cauza intensitatii emotionale la care se supunea si nu am reusit sa o oprim din povestit Esti pus câteodata în situatii, pe teren, în care nu stii cum ar fi ideal sa abordezi lucrurile ca sa nu îi afectezi pe acesti oameni Însa ne-am dat seama ca ei aveau dorinta de a vorbi despre cele întâmplate As putea spune ca m-au afectat povestile femeilor în general, nu neaparat pentru ca ale barbatilor nu ar fi fost la fel de groaznice, ci pentru ca ele erau mai expuse, pentru ca erau nevoite sa aiba grija de copii, sa ia decizii gen "Ce fac, îmi las copilul?", "Cu care dintre ei ramân?", în caz ca aveau mai multi Proiecte, idei Andrei: Proiectele pe care am vrea sa le realizam în perioada urmatoare sunt proiecte pe care Mihai le documenteaza de mult timp Deja lucreaza la un proiect de 10 ani si cred ca ar fi cazul sa facem ceva cu materialele respective Avem o arhiva absolut enorma care trateaza diferite obiceiuri din diferite zone ale României Nu ai cum sa te ocupi tot timpul de teme "grele", dar probabil ca vor mai fi cândva Momentan, încercam sa promovam Valea plângerii, sa cream o caravana, o platforma on-line unde sa fie regasite si restul marturiilor Iulia: Si un volum, unde as zice ca filmul o sa fie adiacent cartii Premiera mondiala la Astra Andrei: E al doilea lungmetraj al nostru în premiera mondiala la Astra pe lânga Muzicantul din Göttingen Deja, Mihai si Iulia vin de mult timp la Astra si ei sunt un fel de copii ai festivalului Iulia: Cred ca partea cu lansarea la festival a fost o discutie foarte simpla, gen "Unde lansam filmul?", "La Astra" Andrei: Nu, nu! A fost "Hai sa încercam!" Iulia: Exact! "Unde lansam?", "La Astra!", "Hai sa încercam!" Andrei: Si parerea mea e ca e cel mai potrivit festival pentru un film documentar 